**Ți-am spus**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ți-am spus că te iubesc și ți-am dat drumul,

În înălțimi să zbori către un alt necunoscut

Și am păstrat din umbra ta parfumul

Și spinii trandafirului din inimi petrecut.

Ți-am spus că te iubesc și te-am eliberat

Din strașnica închisoare a gândurilor mele,

Fără să-ți spun că sufletu-mi rămâne de răni însângerat,

Asupra cărora am presărat, magnific praf de stele.

Ți-am spus că te iubesc și fără ca să știi,

Ai preluat frumoasă, teribilă, ștafeta

Neîntâmplată a unei mari iubiri târzii,

Cu care-am zdruncinat și cerul și planeta.

Ți-am spus că te iubesc fără nimic în schimb a cere,

Deși de-a pururi, în veci, cerșind am să rămân,

Iubire închipuită, venin și deopotrivă miere,

Fără să încerc vreodata asupra-ți vreun asalt păgân!

Ți-am spus că te iubesc și ți-am spus totul

Și ce folos de totul, n-ai fi știut, de eu nu ți-aș fi spus,

Și daca-aș fi tăcut, la ce folos secretul?

…

Ți-am spus că te iubesc. Ce dacă?

Naintea mea sau după, chiar zeci de guri ți-au spus.